Na temelju Odluke o financiranju Ministarstva rada i mirovinskog sustava od 6. prosinca 2022. godine, KLASA: 983-01/22-01/13, URBROJ: 524-07-02-01-01/3-22-37, te Ugovora o dodjeli bespovratnih sredstava za projekte koji se sufinanciraju iz Europskog socijalnog fonda, Operativnog programa Učinkoviti ljudski potencijali 2014-2020 „Zaželi – program zapošljavanja žena-faza III„ Kodni broj: UP.02.1.1.16.0402, te sukladno odredbama Statuta Općine Podcrkavlje ( „Službeni vjesnik Brodsko-posavske županije“ broj 7/18., 7/20 i 34/21 ) Općinski načelnik objavljuje:

**JAVNI POZIV**

**za prijam u radni odnos na određeno vrijeme u programu zapošljavanja žena – „ZAželi – ZAposli 3“**

Pozivaju se sve zainteresirane nezaposlene žene s područja Općine Podcrkavlje da dostave prijave za zasnivanje radnog odnosa na određeno vrijeme u Općini Podcrkavlje za potrebe provedbe aktivnosti u sklopu Projekta „ZAželi – ZAposli 3“ , za radno mjesto - DJELATNICA ZA POMOĆ U KUĆI.

* Broj traženih radnika: 1
* Mjesto rada: Poslovi će se obavljati na području Općine Podcrkavlje
* Radno vrijeme: puno radno vrijeme
* Vrsta Ugovora: Ugovor o radu na određeno, puno radno vrijeme
* Trajanje radnog odnosa: do 5 mjeseci

Ciljane skupine:

* Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a (prednost pri zapošljavanju imaju žene od 50 godina naviše, žene s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz statusa skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice, pripadnice ostalih ranjivih skupina)

Opis poslova:

* Pomoć u dostavi namirnica i drugih potrepština
* Pomoć u održavanju čistoće domova krajnjih korisnika
* Pomoć pri oblačenju i svlačenju korisnika
* Briga o higijeni
* Pomoć u socijalnoj integraciji
* Pomoć u posredovanju u ostvarenju prava (dostava lijekova, plaćanje računa)
* Pružanje podrške krajnjim korisnicima kroz razgovor i druženje te uključivanje u društvo
* Pratnja i pomoć u raznim društvenim aktivnostima
* Ostale usluge za kojima se pojavi potreba

Prijavi je potrebno priložiti:

1. zamolbu podnositelja prijave,
2. životopis podnositelja prijave ( obvezno navesti kontakt broj),
3. presliku svjedodžbe o završenoj školi podnositelja prijave,
4. potvrdu izdanu od HZZ-a kojom osoba dokazuje da je prijavljena u evidenciji nezaposlenih osoba (potrebno je da datum izdavanja potvrde bude nakon datuma objave Javnog poziva)
5. presliku osobne iskaznice
6. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje za podnositelja prijave
7. potpisanu izjavu za slobodnu i izričitu privolu na prikupljanje i daljnje obrađivanje osobnih podataka u postupku provedbe Oglasa za prijam u radni odnos na određeno vrijeme za projekt „ZAželi – ZAposli 3“

Za žene koje pripadaju teže zapošljivoj skupini, potrebno je dostaviti i dokaz o pripadnosti istoj i to:

* žene od 50 godina i više – kopija osobne iskaznice
* osobe s invaliditetom – nalaz, rješenje ili mišljenje relevantnog tijela vještačenja o vrsti ,stupnju ili postotku oštećenja ili potvrde o upisu u Hrvatski registar osoba s invaliditetom
* žrtve trgovanja ljudima – uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima
* žrtve obiteljskog nasilja – uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja
* azilantice – odluka o odobrenju azila koju izdaje MUP
* žene koje su izašle iz sustava skrbi ( domova za djecu ) i udomiteljskih obitelji, odgojnih zavoda i sl. – rješenje/uvjerenje
* liječene ovisnice – potvrda institucije /udruge/pravne osobe da se liječila o ovisnosti o drogama
* povratnice s odsluženja zatvorske kazne unazad 6 mjeseci – potvrda o otpuštanju
* pripadnice romske nacionalne manjine – izjava osobe o pripadnosti nacionalnoj manjini
* beskućnice – rješenje Centra za socijalnu skrb o smještaju u prihvatilište/ prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda Centra za socijalnu skrb iz kojeg je vidljivo da je pripadnica ciljane skupine beskućnica
* dodatne ranjive skupine definirane od strane Korisnika – potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine

Prijave se dostavljaju u roku od osam (8) dana od dana objave Javnog poziva na službenim stranicama Hrvatskog zavoda za zapošljavanje.

Prijave se dostavljaju u zatvorenoj omotnici osobno ili putem pošte preporučeno na adresu:

**OPĆINA PODCRKAVLJE**

Trg 108. brigade ZNG-a 11

35 201 Podcrkavlje

s naznakom: **„Za natječaj DJELATNICA ZA POMOĆ U KUĆI – „ZAželi-ZAposli 3“ – NE OTVARAJ“**

Sve informacije o Javnom pozivu mogu se dobiti putem maila [opcina-podcrkavlje@sb.t-com.hr](mailto:opcina-podcrkavlje@sb.t-com.hr)

Ovaj će se Javni poziv objaviti na internetskoj stranici Hrvatskog zavoda za zapošljavanje i službenoj web stranici Općine Podcrkavlje [www.podcrkavlje.hr](http://www.podcrkavlje.hr).

Potpunom prijavom smatra se ona koja sadrži sve podatke i priloge navedene u Javnom pozivu. Nepotpune i nepravovremene prijave neće se uzeti u razmatranje.

Sve osobe koje ispunjavaju formalne uvjete ovog javnog poziva bit će pozvane na razgovor te će o mjestu i vremenu održavanja razgovora biti naknadno obaviještene. Obavijest o prijemu na radno mjesto odabrani kandidati će dobiti u zakonskom roku.

OPĆINSKI NAČELNIK:

Tomislav Trtanj

KLASA: 112-01/22-01/3

URBROJ: 2178-13-02/1-23-104

Podcrkavlje, 15.03.2023.